Christelik / Christian - Devotionals General / Dagstukke - Algemeen: Graffiti Books
'n Lewe voor God
Christelik / Christian: Devotionals General / Dagstukke - Algemeen
Christelik / Christian - Devotionals General / Dagstukke - Algemeen
“Vandag is die enigste tyd wat jy het om iets konstruktief gedoen te kry ... en ook om vir die Here te leef.” 'n Lewe voor God is 366 dagstukkies van een van Suid-Afrika se geliefde skrywers en teoloë, Stephan Joubert. Met dié keur uit dagstukkies wat oorspronklik in Uit die Beek verskyn het, help Stephan ons om elke dag bewustelik en met oorgawe in die aangesig van God te leef. Hy lei ons deur middel van temas soos gebed en genade om elke dag in eerlikheid voor God ons lewe aan te pak.
R 200You save R 50
Stap in 366 dae ŉ pad deur Psalms en ervaar hoe jy nader aan God kan groei.
Psalms is nie net die langste boek in die Bybel nie, maar ook een van die gewildste boeke. Miskien omdat ons vandag ook ons eie emosies en vrae daarin kan raaklees. Vrae soos: Waarom gebeur dit? Waar is God? Wat moet ek doen?
Jimi le Roux neem ons in Hou vas aan die hoop in 366 dae op 'n reis deur Psalms. Hy wys hoe ons saam met die psalmskrywers deur ons eie vrese en aanslae, ons eie onsekerhede en twyfel kan werk, maar ook telkens weer ons eie geloof en vertroue terugvind en weer kan jubel en juig! Deur die loop van die jaar wys hy die waarheid dat hierdie lewe sy óp en áf inhou, maar dat die lewe die beste geleef kan word in 'n verhouding met God. Met behulp van teksverse, kort en kragtige oordenkings help Jimi ons om dáárdie verhouding op baie praktiese maniere te ondersoek, te beskryf en te beoefen. Die dagstukke word pragtig afgerond deur volkleur-ontwerpe deur Amylee Weeks.
Word elke dag stil oor een van die psalms en groei vir 'n jaar dieper in 'n verhouding met God in - dag vir dag!
R 148You save R 37
Uit die Beek, die geliefde Afrikaanse Bybeldagboek, kom vanjaar weer uit die pen van die bekroonde skrywer Barend Vos. Die tekskeuses vir elke dag is grootliks op die Revised Common Lectionary (oftewel die RCL-leesrooster) gebaseer. Dit maak hierdie tydlose Bybelse dagboek weer opnuut geskik vir persoonlike stiltetyd, vir huisgodsdiens en Bybelstudiegroepe. Mag hierdie jaar vir jou 'n besondere tyd van geestelike groei wees, sodat jy die Here sal leer ken soos Hy werklik is.
Word in 365 dae herinner dat jy ware, blywende vreugde kan vind in 'n hegte verhouding met God.
In Blydskap wat bly beklemtoon Stephan Joubert in 365 dagstukke dat ware vreugde nie te vind is in jou omstandighede nie, maar in 'n hegte verhouding met God. Daarom kan jy vreugde beleef al is die lewe onregverdig en sterf onskuldiges en seëvier korrupsie. Ware vreugde is nie 'n emosie nie - dis 'n seker wete dat saam met God elke oomblik in die lewe sin het en elke ontmoeting 'n geleentheid is vir omgee, uitreik en vergifnis. Dít bring ware blydskap!
R 95You save R 24
Jy het die mooi huis, die blink motor, die suksesvolle man... tog voel dit vir jou asof iets kort.
In die Johannes-evangelie het jesus iets hieroor te sê: ''n Dief kom net steel en slag en uitroei; Ek het gekom sodat hulle die lewe kan hê,en dit in oorvloed' (johannes 10:10). Die duiwel kom steel,vernietig en doodmaak, maar Jesus het gekom sodat ons 'n lewe van oorvloed kan hê. Andries Enslin wys jou oor 40 dae wat dit beteken. Hoekom juis 40 dae? Elke keer wat God iemand wou voorberei om iets vir hom te doen, het Hy 40 dae gebruik.
Mnr. & Mev. - 366 Oordenkings Vir Egpare Hardeband
Versterk jou huwelik en verhouding met God met die kosbare Mnr. & Mev. - 366 oordenkings vir egpare.
In vandag se gejaagde lewe is dit belangrik dat paartjies gereeld saam met mekaar en saam met God stil word. Hierdie pragtige dagboek sal paartjies help om 'n dieper intimiteit met mekaar en met God te ontwikkel wat hulle huwelik en geloof na 'n nuwe vlak van liefde, vertroue en hoop sal neem.
Beweeg elke dag nader aan jou huweliksmaat en aan God deur 'n paar minute saam stil te word, te lees en na te dink oor die inspirerende oordenkings en bemoedigende teksverse in hierdie dagboek vir paartjies.
Mnr. & Mev. - 366 Oordenkings Vir Egpare Luukse Leer
Duet Dagstukkies vir huweliksmaats
Christine Ferreira, Johan Ferreira
"Wat my en my familie betref, ons sal die Here dien." Duet is 'n dagstukkieboek vir egpare om saam in hulle stiltetyd te lees. Johan en Christine Ferreira neem die leser op 'n reis reg deur die jaar, 'n reis nader aan God, maar ook nader aan mekaar. Hulle help om lewensmaats ook geloofmaats te maak. Johan is 'n voorligtingsielkundige in privaatpraktyk en Christine is die redakteur van Leef.
Karien Basson neem jou in 52 weke op 'n reis wat jou opnuut sal herinner: Die lewe is 'n kosbare gawe uit God se hand, en ons moet dit koester. Elke week bestaan uit 5 oordenkings en word afgesluit met 'n profiel van 'n persoon wat self al die oppe en affe van die lewe moes hanteer. Dit sluit in profiele van mense soos Rouchelle Liedemann, Tracey Lange, Charl du Toit, Richard Murray, Regardt van den Berg, Aletté-Johanni Winckler, Stephan Joubert en Joshua na die Reën.
So sê die evangelis Angus Buchan in die 366 dagstukke in Genade in oorvloed . Elkeen van die kragtige oordenkings, geneem uit Die Bybel met Grassroots-oordenkings, bied ŉ teksvers, oordenking en kort gebed, en gee riglyne oor hoe om in ŉ hegter verhouding met God te leef. Dit sal jou deur die hele jaar verryk en bemoedig.
“Geloof, hoop en liefde bly, hierdie drie. En die grootste hiervan is die liefde!” Almal ken hierdie bekende teks-vers uit 1 Korintiërs 13, maar wat ís geloof, waarop kan Christene régtig hoop en hoe kan ons ander oprég lief-hê?
Meer as oorwinnaars , deur Solly Ozrovech, is 366 oordenkings saamgestel rondom hierdie drie geloofspilare. Omdat die hele dagboek rondom slegs drie temas sentreer, is soveel moontlik teksverse hieroor uit die Bybel ontgin.
As ervare en deurwinterde gelowige was Solly Ozrovech toegerus om gelowiges dieper te lei in die grondwaarhede van die Christelike geloof en hulle die werklike betekenis van geloof in die Vader, die lewende Christus en die Heilige Gees te laat begryp. Aan die einde van Meer as oorwinnaars sal die leser 'n beter begrip hê van die vervlegtheid van die temas geloof, hoop en liefde, begryp hoe lief God ons het deur Christus en hoe om God en ander onbevrees en met oorgawe lief te hê.
Sedert die eerste verskyning van die Engelse publikasie in 1925 van Streams in the Desert deur L.B. Cowman, het hierdie Bybelse dagboek talle gelowiges met sy inspirerende boodskappe verkwik. Danksy die bemoediging wat deurgaans uit elke dagstukkie straal, elkeen gegrond op beproefde beloftes uit die Skrif, het daar weer “strome lewende water” (Joh. 7:38) begin vloei in die lewe van baie gelowiges.
Ontelbare reisigers langs die pad wat uitgeput in die “dor streke” (Jes. 58:11) van spanningsvolle tye beland het, het reeds hierin geestelike verkwikking gevind. Meer as een gelowige wat geestelik begin kwyn het, is versterk en het weer geword “soos 'n tuin met volop water, soos 'n fontein waarvan die water nie opdroog nie” (Jes. 58:11).
Hierdie inspirerende dagstukkies word gerugsteun deur uittreksels uit geestelike liedere en bemoedigende gedagtes.
Die Geheimenisse van God
R 152You save R 38
Sekere dinge in die lewe verander nooit - soos God se liefde. Daarom kan die boodskap dat Hy Homself aan ons op 'n intieme, kragtige en verfrissende manier wil openbaar, nooit verouder nie. Want dit is wat Hy vandag steeds vir sy kinders wil kom doen. In Die geheimenisse van God deel Andrew Murray sy persoonlike openbaring wat hy ontvang het deur tyd saam met God deur te bring. In 366 dagstukke, wat byna 'n eeu gelede reeds geskryf is, deel hy geestelike oordenkings met die leser vanuit die Ou en die Nuwe Testament, en elke dagstukkie word afgesluit met 'n gepaste gebed.
Met Die geheimenisse van God sal elke leser, hetsy 'n nuwe Christen, of een wie se geloof al effens afgekoel het, ontdek dat die grootste geheim hierin lê: om elke dag tyd te maak saam met God sodat die krag en die blydskap van die Heilige Gees ten volle ervaar kan word.
Hierdie uitsonderlike klassieke Christelike boek met sy geestelike insigte en lewensveranderende perspektiewe, is vertaal vir 'n nuwe generasie en is nou ook in luukse leer beskikbaar.
Hierdie uitgawe van My allerbeste vir Sy hoogste is maklik leesbaar en verstaanbaar. Tog het nie een enkele waarheid verander sedert die oorspronklike uitgawe nie. Die hoop is dat hierdie besondere boek ook in hierdie generasie - en in die toekoms - groot byval sal vind.
Hierdie eietydse weergawe van Oswald Chambers se klassieke boek is 'n vreugde om te lees en oor na te dink. 'n Nuwe generasie Christene wat hulle geloof ernstig opneem, het nou toegang tot die waarhede waaraan Oswald Chambers ons bekendstel. Niemand kan gereeld uit hierdie boek lees sonder om 'n beter dienaar van Christus te word nie.